
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

13 ΑΥΓΟΥΣΤΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

753 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


( 1 ) 

Έγκριση πολεοδομικής μελέτης των πολεοδομικών ενοτήτων «Νέου 

Κόσμου» και «Ματαλέϊκα» του Δήμου Σπάρτης (Ν. Λακωνίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/83 (ΦΕΚ 33/Α) όπως τροποποιήθηκε 
με τον, 1512/85 (ΦΕΚ 4/Α) και ειδικότερα τα άρθρα 6 (παρ. 1,4,5 
και 6) και 7 (παρ. 1, 2 και 4). 

2. Τις διατάξεις του ν.δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

3. Τις διατάξεις του ν. 1577/85 (ΦΕΚ 210/Α) και ειδικότερα τα 
άρθρα 6 (παρ. 1), 7, 8 και 9. 

4. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Την υπ' αρ. 58041/2358/14.8.85 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκριση γενικού πο- 
λεοδομικού σχεδίου (ΓΠξ) Σπάρτης (Ν. Λακωνίας)» (ΦΕΚ 471/Δ/ 
1985). 

6. Την υπ’ αρ. 117/86 γνωμοδότηση του δημοτικού συμβουλίου 
.Σπάρτης. 

7. Την από 23.12.1986 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Νομού Λακωνίας. 

8. Την υπ’ αρ. 200/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμημάτων των πολεοδομικών 
ενοτήτων «Νέου Κόσμου» και «Ματαλέϊκα» του Δήμου Σπάρτης (Ν. Λα¬ 
κωνίας) με τον καθορισμό οικοδομήσιμων χώρων, οδών, πεζοδρόμων, 
κοινοχρήστων χώρων, χώρων, παιδικής χαράς, χώρου δημοτικής 
αγοράς, κοινόχρηστου χώρου - αναψυχής, κολυμβητηρίου, αρχαιολο¬ 
γικού χώρου, όπως φαίνονται στα σχετικά επτά (7) χρωματισμένα 
πρωτότυπα διαγράμματα σε κλίμακα 1:1000 που θεωρήθηκαν από τον 
Προϊστάμενο της Δ/νσης Πολεοδομικών Εφαρμογών με την υπ’ αρ. 
31467/1987 πράξη του και που συνοπτικά τους αντίτυπα δημοσιεύο¬ 
νται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός των πολεοδομικών ενοτήτων των οποίων το σχέδιο εγκρί- 
νεται με το άρθρο 1 του παρόντος. 

Άρθρο 3 

Σε όλους τους οικοδομήσιμους χώρους επιτρέπεται η ανέγερση κα¬ 
τοικιών και στο ισόγειο καταστημάτων για την εξυπηρέτηση καθημε¬ 
ρινών αναγκών. 


Άρθρο 4 

Στο πρόσωπο των οικοπέδων οικοδομημένων ή μη που βρίσκονται 
στο υπ’ αρ. 188 οικοδομικό τετράγωνο επιβάλλεται προκήπιο πλάτους 
7 μέτρων όπως φαίνεται στα ίδια διαγράμματα. 

Άρθρο 5 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων των ως άνω πολεοδομικών ενοτήτων 
που εμπίμπτουν στον τομέα Ε όπως φαίνεται στα ίδια διαγράμματα ορί¬ 
ζονται ως εξής: 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: τριακόσια (300) μ 2 . 

2. Κατά παρέκκλιση της προηγουμένης παραγράφου θεωρούνται 
άρτια και οικοδομήσιμα τα οικόπεδα εφόσον: α) έχουν κατά τη δημο¬ 
σίευση του παρόντος δ/τος: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατόν πενήντα (150) μ 2 . 

β) Προκύπτουν από την οριστική πράξη εφαρμογής της πολεοδο¬ 
μικής μελέτης ή προέρχονται από τις εισφορές σε γη σύμφωνα με το 
άρθρο 8 του ν. 1337/83, με όποιες διαστάσεις και αν έχουν. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια πενήντα (50) μ 2 και ελάχιστη διάσταση πέντε (5) μέτρων. 

4. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης 1,20 και μέγιστο ποσοστό κάλυψης 70% για οι¬ 
κόπεδα εμβαδού μικρότερου των 150 μ 2 , εφόσον η συνολική επιφάνεια 
ορόφων δεν υπερβαίνει τα 120 μ 2 . Η εξαίρεση αυτή έχει εφαρμογή μόνο 
σε οικόπεδα που έχουν προκύψει από κατάτμηση μέχρι της 10.3.82 
αφού αφαιρεθεί το εμβαδόν της εισφοράς σε γη σύμφωνα με το ν. 
1337/83. 

7. α) Μέγιστο επιτρεπόμενο ύψος των κτιρίων επτάμισι (7,5) μέτρα. 

β) Κατ’ εξαίρεση το μέγιστο επιτρεπόμενο ύψος των κτιρίων που ανε- 

γεΐρονται στους χώρους ειδικών χρήσεων που καθορίζονται στο άρθρο 1 
του παρόντος ορίζεται σε δέκα πέντε (15) μέτρα. 

8. Σε περίπτωση κατασκευής κτιρίου επί υποστηλωμάτων (ΡΙ- 
ΕΟΤΙ5) το μέγιστο επιτρεπόμενο ύψος αυτού προσαυξάνεται κατά ένα 
μέτρο. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιουνίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΝΟΜΑΡΧΙΑ ΛΑΚΩΝΙΑ! 

ΔΙΕΤΘΤΝί Η ΠΟΛΕΟΔΟΜΙΑΣ 

ΝΟΜΑΡΧΙΑ ΛΑΚΩΝΙΑΣ 

ΑΙϋΤβΤΝΙΗ ΠΟΛΕΟΔΟΜΙΑΣ 

ΝΟΜΑΡΧΙΑ ΛΑΚΩΝΙΑΣ 
ΔΙΕΎΘΥΝΣΗ ΠΟΛΕΟΔΟΜΙΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















